Kommissionens beslutning

af 28. november 2002

om ændring af beslutning 2001/730/EF og 2001/854/EF for så vidt angår fordelingen af EF-tilskuddet til medlemsstaternes programmer for overvågning af TSE for 2002

(meddelt under nummer K(2002) 4594)

(2002/945/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 24, stk. 5 og 6, og

ud fra følgende betragtninger:

(1) I Kommissionens beslutning 2001/730/EF af 15. oktober 2001 om listen over programmer for overvågning af TSE, hvortil der kan ydes EF-tilskud i 2002(3), ændret ved beslutning 2002/246/EF(4), er der fastsat en liste over medlemsstaternes programmer for overvågning af transmissible spongiforme encephalopatier (TSE), hvortil der kan ydes EF-tilskud i 2002, samt foreslået procentsats og maksimumstilskud til hvert program.

(2) Ved Kommissionens beslutning 2001/854/EF af 3. december 2001 om godkendelse af de programmer for overvågning af TSE, som medlemsstaterne har indsendt for 2002, og om fastsættelse af EF-tilskuddet(5), ændret ved beslutning 2002/246/EF, blev disse programmer godkendt, og de maksimale EF-tilskud blev fastsat.

(3) I henhold til beslutning 2001/854/EF kan det maksimale EF-tilskud til de enkelte overvågningsprogrammer tages op til revision under hensyntagen til de rapporter om programmets forløb, medlemsstaterne skal indsende til Kommissionen hver måned. En analyse af rapporterne viser, at nogle medlemsstater ikke udnytter deres bevilling for 2002 fuldt ud i 2002, mens andre gennemfører overvågning i et omfang, så antallet af de test, der ydes støtte til, overskrides. Der bør derfor foretages en omfordeling af bevillingerne fra medlemsstater, der ikke udnytter hele deres bevilling, til medlemsstater, der overskrider bevillingen.

(4) Beslutning 2001/730/EF og 2001/854/EF bør ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2001/730/EF ændres som angivet i bilaget til nærværende beslutning.

Artikel 2

I beslutning 2001/854/EF foretages følgende ændringer:

1) I artikel 1, stk. 2, ændres "4887000 EUR" til "5362385 EUR".

2) I artikel 2, stk. 2, ændres "2892000 EUR" til "3240550 EUR".

3) I artikel 3, stk. 2, ændres "21077000 EUR" til "23244735 EUR".

4) I artikel 4, stk. 2, ændres "1851000 EUR" til "1209935 EUR".

5) I artikel 5, stk. 2, ændres "11240000 EUR" til "8369625 EUR".

6) I artikel 6, stk. 2, ændres "35361000 EUR" til "37458845 EUR".

7) I artikel 7, stk. 2, ændres "11136000 EUR" til "11748995 EUR".

8) I artikel 8, stk. 2, ændres "11379000 EUR" til "9756085 EUR".

9) I artikel 9, stk. 2, ændres "350000 EUR" til "283080 EUR".

10) I artikel 10, stk. 2, ændres "6104000 EUR" til "6829450 EUR".

11) I artikel 11, stk. 2, ændres "3325000 EUR" til "3364830 EUR".

12) I artikel 12, stk. 2, ændres "2874000 EUR" til "1473085 EUR".

13) I artikel 13, stk. 2, ændres "1329000 EUR" til "1501455 EUR".

14) I artikel 14, stk. 2, ændres "651000 EUR" til "612945 EUR".

Artikel 3

Denne beslutning er rettet til medlemsstaterne.

Udfærdiget i Bruxelles, den 28. november 2002.

På Kommissionens vegne

David Byrne

Medlem af Kommissionen

(1) EFT L 224 af 18.9.1990, s. 19.

(2) EFT L 203 af 28.7.2001, s. 16.

(3) EFT L 274 af 17.10.2001, s. 20.

(4) EFT L 84 af 28.3.2002, s. 65.

(5) EFT L 318 af 4.12.2001, s. 54.

BILAG

Bilaget til beslutning 2001/730/EF affattes således:

"BILAG

Liste over TSE-overvågningsprogrammer

Procentsats og maksimalt EF-tilskud

>TABELPOSITION>"